Árás gerð á skrifstofur Save the Children í Afganistan Yfirlýsing vegna árásar á skrifstofur Barnaheilla – Save the Children í Jalalabad í Afgangistan sem gerð var að morgni 24. janúar . „ Við erum harmi slegin eftir árásina í gær og það er með mikilli sorg sem við tilkynnum að fjórir úr starfsliði okkar létu lífið í árásinni . Þrír fundust látnir þegar í gær en sá fjórði , ungur maður á þrítugsaldri , fannst í morgun þegar ítarlegri leit var gerð í rústum skrifstofubyggingarinnar . Árásin er glórulaust grimmdar - og ofbeldisverk þar sem fjölskyldur þeirra sem létust þurfa nú að sjá á eftir ástvinum sínum og upplifa mikla sorg og missi . Það á einnig við um allt starfsfólk samtakanna . Atburðir sem þessi hafa bein áhrif á börn og samfélög þar sem við störfum að vernd barna og í gær var gert hlé á allri starfsemi okkar í landinu . Starfsfólk okkar vinnur nú að því að koma mannúðarstarfi okkar í gang aftur og meta öryggismál á þeim svæðum þar sem samtökin starfa . “